Meksikos vyrų krepšinio rinktinė
Meksikos vyrų krepšinio rinktinė – Meksiką atstovaujanti nacionalinė krepšinio komanda. Prie FIBA Meksika prisijungė 1933 m. Meksikos rinktinė sėkmingai varžėsi XX a. vid. vasaros olimpinėse žaidynėse (1936 m. Berlyne laimėta bronza, 1948 m. Londone pasiekta 4 vieta). Amerikos krepšinio čempionate didžiausi pasiekimai – XXI a. pradžioje: 2013 m. Karakase laimėtas auksas, 2017 m. – bronza. Be to, Meksika – nuolatinė regioninių turnyrų (Centrinės Amerikos ir Karibų salų žaidynių, Centrinės Amerikos čempionato, Panamerikos žaidynių) prizininkė.